alexandrainst/scandi-wiki huggingface dataset:
Goi av Baekje

Goi av Baekje (født ?, død 286) var 8. konge i det koreanske kongedømmet Baekje. Han var andre sønn av den fjerde kongen, Gaeru, og yngere bror av den femte, Chogo.

Bakgrunn

Etter den sjette kongen, Gusus død, ble hans eldste sønn, Saban utpekt til ny konge. Men han var for ung for oppgaven, og gikk av (eller avsatt ifølge Samguk Yusa). Goi ble i stedet kronet som konge.

Noen forskere tolker kildene Samguk Sagi og Samguk Yusa dit hen at Goi yar yngere bror av kong Chogos mor, og impliserer dermed en ny kongelinje, Utae - Biryu, heller enn den som var vanlig, med direkte etterkommere av Baekjes grunnlegger Onjo.

De kinesiske historieverkene Zhoushu (周書) og Suishu (隋書) refererer til «Gutae» som Baekjes grunnlegger, og noen forskere mener at «Gutae» refererer til Goi som kongedømmets grunnlegger.

Kongetid
Goi krediteres for å ha sentralisert kongedømmets makt og for å ha lagt grunnlaget for en statsdannelse. Umiddelbart etter å ha blitt konge etablerte han et sentralt militært kontor som fikk i oppgave å motarbeide de regionale klanenes ønske om uavhengighet. Samguk Sagi skriver at han i 260 etablerte et sentralt byråkrati med seks ministre, 16 rangeringsnivå og en kleskode, selv om det er trolig at systemet ikke ble fullt ut gjennomført i hans kongetid.

I 262 etablerte han regulasjoner mot bestikkelser, der de som mottok dette skulle tilbakebetale tre ganger beløpet. Han beordret dyrking av ny jord sør for hovedstaden.

Utenlandske forbindelser
Goi ekspanderte Baekje kontrollen over området rundt Hanelva og tok blant annet kontroll over restene av  føderasjonen Mahan sørvest på Koreahalvøya. Dessuten angrep han grenseområdene mot Silla, kongedømmet som lå øst på halvøya.

Baekje endret også sin defensive politikk overfor Kina til en mer offensiv en. Goi angrep Lelang-kommanderiet og Daifang-kommanderiet etter at Kina hadde forsøkt å hindre Baekjes ekspansjon ved å angripe regionen rundt Hanelva. Ifølge både den koreanske Samguk Sagi og den kinesiske Wei Zhi gikk Baekje i 246 til krig mot Daifang-kommanderiet og drepte guvernør Gong Zun.

Referanser

Litteratur
 Best, J.W. (2002).  "Buddhism and polity in sixth-century Paekche".  Korean Studies 26(2), 165–218.

Eksterne lenker
  Three-Kingdom Era: Koreans bring culture to Japan The Korea Times 25. november 2011
  The Academy of Korean Studies

Fødselsår ukjent
Dødsfall i 286
Konger av Baekje
Björn Otto

Björn Otto (født 16. oktober 1977 i Frechen) er en tysk stavhopper. Han har sølvmedalje fra VM i friidrett innendørs 2012 som beste resultat.

Karriere nasjonalt 
Otto ble tysk ungdomsmester innendørs i 1996. I det tyske mesterskapet har han fått følgende medaljer:
 2000: Sølv innendørs
 2003: Bronse utendørs
 2004: Sølv innendørs
 2006: Bronse innendørs
 2007: Gull innendørs
 2009: Bronse utendørs
 2012: Gull innendørs
 2013: Gull innendørs

Karriere internasjonalt 
Han deltok i EM i friidrett innendørs 2000 i Gent, der han hoppet 5,50 meter, og kom på sjetteplass av de 8 som var kvalifisert til finalen. 

I Universiaden 2001 kom han på syvendeplass, men i Universiaden 2003 i Daegu fikk han bronse, bak Oleksandr Kortsjmid og Igor Pavlov. 

I 2004 ble han slått ut i kvalifiseringsrunden i VM i friidrett innendørs 2004, og i 2005 fikk han 4.-plass i EM innendørs og gull i Universiaden 2005. 

I EM i friidrett innendørs 2007 i Birmingham hoppet han 5,71 og fikk bronse. Senere på året deltok han i VM i friidrett 2007 i Osaka, der han kom på femteplass med 5,81, samme høyde som landsmannen Danny Ecker som fikk bronse. Neste VM han deltok var VM 2009, men her ble han slått ut i kvalifiseringsrunden, med 5,55 meter. 

I 2012 fikk han sin første VM-medalje. I VM i friidrett innendørs 2012 fikk han sølv, med høyden 5,80 meter. Renaud Lavillenie vant gullet, med 5,95 meter. Senere på året, i et stevne i Aachen i september, satte han ny tysk rekord utendørs med 6,01 meter. Han deltok også i sommer-OL 2012 i London, der han kom på 2.-plass. 

I EM i friidrett innendørs 2013 fikk han 2.-plass, bak franske Renaud Lavillenie. Otto hoppet her 5,76 meter.

Referanser

Eksterne lenker 
 
  Profil hos European Athletics
  Profil hos Leichtathletik.de
  Profil hos Diamond League

Tyske stavhoppere
Tyske mestere
Olympiske sølvmedaljevinnere for Tyskland
Deltakere for Tyskland under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2012
Deltakere for Tyskland under VM i friidrett 2009
Deltakere for Tyskland under VM i friidrett 2013
Chaekgye av Baekje

Chaekgye av Baekje (født ?, død 298) var 9. konge i det koreanske kongedømmet Baekje. Han var eldste sønn av kong Goi.

Hans kone, Bogwa (보과, 寶菓), var datter av guvernøren i Daifang-kommanderiet. Ifølge både den koreanske Samguk Sagi og den kinesiske Wei Zhi angrep kong Goi Daifang-kommanderiet i 246 og drepte guvernør Gong Zun.

Ekteskapsalliansen bidro til friksjon mellom Goguryeo og Baekje, etter at Goguryeo angrep Daifang i 286 og Chaekgye sendte tropper for å komme Daifang til unnsetning. Chaekgye fortifiserte Wiryeseong, Achafestningen og Sa-seong for å forsvare Hanelva og området rundt mot ventede angrep.

I 298 ble Baekje invadert av Maek-in (맥인, 貊人, trolig Dongye) og Lelang-kommanderiet, og Chaekgye ble drept.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 298
Konger av Baekje
Bunseo av Baekje

Bunseo av Baekje (født ?, død 304) var 10. konge i det koreanske kongedømmet Baekje. Han var eldste sønn av kong Chaekgye. Han fortsatte krigen mot det kinesiske Lelang-kommanderiet som drepte hans far.

I 304 erobret han den vestlige delen av Lelang. Ifølge Samguk Sagi sendte kommanderiets guvernør en drapsmann som lyktes i å forgifte Bunseo.

Som en følge av Bunseos død, ble en etterfølger av den åttende kongen, Goi, som var en rivaliserende kongelinje til den som nedstammet fra den femte kongen, Chogo kronet. Gois kongelinje vendte tilbake for en kort stund, da Bunseos sønn Gye ble Baekjes tolvte konge i 344.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 304
Konger av Baekje
Turisthytta i Bodø

Turisthytta i Bodø er ei hytte som står på Rønvikfjellet i Bodø. 
Turisthytta er et kjent landemerke fra fjellene i Bodø. 
Lokalene ble før brukt som kafé.
Turisthytta ble i 2004 kjøpt av Eaglewatch Eiendom AS som omgjorde tomt og bygning til et dokumentasjonssenter for havørn.
Senere solgte de det videre til Ørnestedet Bodø AS som ønsker å bygge hotell på tomten.

Referanser

Eksterne lenker 
 
 Arne Engmos nettside facebodoe.com «Gamle Bodø i bilder»

Turisthytter i Nordland
Samferdsel i Bodø
Byggverk i Bodø
Biryu av Baekje

Biryu av Baekje (født ?, død 344) var 11. konge i det koreanske kongedømmet Baekje. Ifølge Samguk Sagi var han andre sønn av den sjette kongen, Gusu og yngere bror av den sjuende kong Saban. Ettersom dette ville gjøre han minst 110 år ved kongetidens utløp, antar moderne historikere at Biryu var barn eller barnebarn av Sabans yngere bror.

Biryus forgjenger, kong Bunseo, ble drept av en kinesisk agent sendt ut fra Lelang-kommanderiet. Biryu ble tronet til konge fordi Bunseos egne sønner ble ansett som for unge til oppgaven. Dette har trolig også sammenheng med en intern maktkamp i Baekjehoffet mellom to grener av kongefamilien, den ene nedstammet fra den femte kongen, Chogo, den andre fra den åttende kongen, Goi.

I 312 utnevnte han Hae Gu som militær leder. I 327 slo han ned et opprør startet av hans stebror U Bok. I 337 mottok han en delegasjon fra nabokongedømmet øst på Koreahalvøya, Silla.

Japanske historikere mistenker at Biryu som Saban, var forfedre til enkelte aristokratiske klaner i Yamatoperioden i Japan.  Kilder som viser avstamningen er mistet, ødelagt eller finnes ikke.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 344
Konger av Baekje
Gye av Baekje

Gye av Baekje (født ?, død 346) var 12. konge i det koreanske kongedømmet Baekje. Han var eldste sønn av den tiende kongen, Bunseo, som ble drept. Samguk Sagi viser at Biryu (yngere bror av den sjuende kongen, Saban) ble konge på grunn av Gyes unge alder. Gye ble konge ved Biryus død, og det er sagt at han var både modig og dyktig i både bueskyting og til hest.

Hans regjeringstid indikerer en intern maktkamp mellom to grener i Baekjes kongefamilie, den som nedstammet fra den femte kongen, Chogo og den som nedstammet fra den åttende kongen, Goi, hvorfra Gye kom. Kongelinja Goi ender med Gyes to år som konge. Han ble etterfulgt av Biryus sønn Geunchogo.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 346
Konger av Baekje
Emblas hemlighet

Emblas hemlighet er en svensk eventyrserie for barn og unge som gikk på SVT i 2006, da den gikk på Sommarlovsmorgon-programmet Hej hej sommar.

Handling
Søskene Minda (17) og Viktor (15) har sluttet skolen og deres sommerferie starter. Minda skal reise til Brighton og studere engelsk og Viktor skal reise til et feriekoloni for unge forskere, men denne sommeren blir reisene deres avlyst på grunn av at foreldrene blir kidnappet. Minda og Viktor blir tvunget til å bo hos sin tante, Marit, på hennes båt, Embla.

Marit leter etter en skatt; Mjølner (Tors hammer). Kidnapperne, en gruppe ved navn "Dirty Herrings", leter også etter hammeren. Minda, Viktor og Marit arbeider sammen for å finne foreldrene og hammeren. I en dagbok, som blir funnet i en kiste på havbunnen, har "skeppsgossen" ("skipsgutten") skrevet at han skrev 3 brev til de 3 brødene sine og dagboken og brevene kan hjelpe dem å finne hammeren.

Medvirkende (utvalg)
Ida Linnertorp - Minda
Karl Linnertorp - Viktor
Petra Brylander - Marit
Isidor Torkar - Jean-Claude
Robert Jelinek - Roger, kidnapper, leder for "Dirty Herrings"
Hans-Christian Thulin - Snoken, kidnapper

Referanser

Eksterne lenker
 
 DVD

Svenske barneserier
Eventyrserier
Svenske TV-serier fra 2000-årene
TV-produksjoner på SVT
Svenske ungdomsserier
Det sjubladete sverd

Det sjubladete sverd (koreansk: hangul: , hanja: , rr: Chiljido, mr: Ch'iljido; japansk: kanji: 七支刀 eller 七枝刀, hepburn: shichishitō eller nanatsusaya no tachi) er et 74,9 cm langt jernsverd med tre greiner stikkende ut fra hver bladside, opprinnelig laget i det koreanske kongedømmet Baekje. Sverdet er i dag en av Japans nasjonalskatter. Originalsverdet oppbevares i Isonokamihelligdommen i Nara i Japan og vises ikke fram. Flere kopier finnes og de vises fram i Japan og i Sør-Korea. En inskripsjon på bladet er en viktig kilde som viser forbindelsen mellom de østasiatiske nasjonene på denne tiden. Den var skjult av rust fram til den ble oppdaget på 1870-tallet.

Sverdet ble gitt av kong Geunchogo til Yamatomonarken på 370-tallet.

Referanser

Baekje
Japansk kultur
Sverd
Bled

Bled (tysk: Veldes) er en turistby ved Bledsjøen (på tysk Veldeser See, slovensk Blejsko jezero) i Gorenjska statistikkregion, nordvest i Slovenia, noen få kilometer sør for grensa til Østerrike og om lag 50 kilometer nordvest for hovedstaden Ljubljana. Byen Bled hadde i 2002 5.164 innbyggere, mens det administrative området hadde om lag 11.000 innbyggere.

Turismen startet for alvor i 1895 med de første badeanleggene. Tito bygde en residens her i perioden da Slovenia var en del av Jugoslavia

Mariakirka 
Mariakirka ligger på en liten øy i Bledsjøen som turistene kan besøke ved å leie en robåt eller bli med på organiserte turer.

Bledborgen 
Bledborgen er plassert 139 meter over Bledsjøen på den nordlige siden av sjøen. Borgen ble bygd i middelalderen og ble ombygd etter jordsjelv i år 1511 og 1690. Den ble restaurert mellom 1951 og 1961. Nå er det museum og restaurant i Bledborgen.

Bildegalleri

Eksterne lenker 

 Offisielt nettsted for Bled

Slovenia
Geungusu av Baekje

Geungusu av Baekje (født 322, død 384) var 14. konge i det koreanske kongedømmet Baekje. Geungusu var eldste sønn av den 13. kongen, Geunchogo og far til de senere 15. kongen, Chimnyu og 16. kongen, Jinsa.

Bakgrunn 
I 369 ledet kronprins Geungusu Baekjehæren mot en invasjon fra Goguryeo og tok 5 000 fanger. Han fortsatte til Pyongyang og Sugok-seong i 371 der han drepte Goguryeokongen Gogugwon i kamp.

Han fulgte ellers i sin fars politikk og allianse med Jin-klanen. Hans sjefsminister, Jin Godo var far til hans kone, dronning Ai.

Konge 
I Geungusus regjeringstid var forholdet mellom Baekje og Goguryeo fiendtlig og det ble ikke bedre. Geungusu erobret Pyongyang i 377 med 30 000 soldater. Hadde han fortsatt inn i Goguryeo der det var uro etter Gogugwons død kunne de territorielle vinningene vært betydelig større.

Baekje fortsatte som en økonomisk og militær makt i regionen. Geungusu beholdt de vennskapelige relasjonene med Kina og Yamato-Japan. Han er nevnt i Nihonshoki for å ha sendt den boklærde Wang In til Japan med kopier av Konfucius' analekter og en kopi av den kinesiske boka Qianziwen som handler om kinesiske tegn. Noen koreanske kilder mener dette skjedde senere under kong Asin.

Geungusu opplevde flere værrelaterte hendelser. Etter en  omfattende tørke i 382 viste kongen sin kjærlighet til folket, da han delte ut de kongelige matlagrene.

Geungusu døde i 384 etter 10 år på trona. Han ble etterfulgt av sin eldste sønn, Chimnyu.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødsler i 322
Dødsfall i 384
Konger av Baekje
Giannis Fetfatzidis

Giannis Fetfatzidis (gresk: Γιάννης Φετφατζίδης; født 21. desember 1990) er en gresk profesjonell fotballspiller som spiller for den greske fotballklubben Olympiakos. Han spiller midtbane, og er også en del av .

Han ble tatt ut til Fotball-EM 2012 i Polen og Ukraina.

Referanser

Eksterne lenker 
 

Greske fotballspillere
Spillere i Fotball-EM 2012
Spillere i Fotball-VM 2014
Fotballspillere for Olympiakos FC
Fødsler i 1990
Chimnyu av Baekje

Chimnyu av Baekje (født ?, død 385) var 15. konge i det koreanske kongedømmet Baekje. Han var eldste sønn av forgjengeren Geungusu og Lady Ai.

I 384 kom den indiske buddhistmunken Marananta til Baekje fra Østlige Jin. Kong Chimnyu ønsket han velkommen til palasset og kort tid etter ble han den første Baekjekongen som anerkjente buddhismen. Han beordret byggingen av et buddhisttempel i hovedstaden Hansan i 285, og utnevnte ti personer til munker.

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 385
Konger av Baekje
Asin av Baekje

Asin av Baekje (født 370, død 405) var 17. konge i det koreanske kongedømmet Baekje. Han var eldste sønn av Baekjes 15. konge, Chimnyu og kom til trona etter at Chimnyus bror, den 16. kongen, Jinsa døde. Ifølge Samguk Sagi døde Jinsa under jakt ved et av sine palass i Guwon. Men japanske Nihonshoki sier at han ble drept av Asin sine støttespillere.

Kongegjerning 

Asin erfarte raskt Goguryeos ekspansjonsplaner. Styrker under ledelse av kong Gwanggaeto drev stadig lenger inn i Baekje fra nord. Asin utnevnte sin onkel på morsiden, Jin Mu til general og beordret han til å angripe Goguryeo flere ganger tidlig på 390-tallet, men ble slått tilbake alle gangene. I 395 etter et mislykket Baekjeangrep, erobret Goguryeo området rundt dagens sørlige Seoul.

Asin forsøkte å styrke stillingen sin mot Goguryeo ved å sende sin sønn, Jeonji til det japanske Wa-kongedømmet som en myndling for å sementere alliansen i 397.  Samguk Sagi skriver at han konstruerte Ssanghyeonfestningen i 398 for å beskytte det gjenværende territorium nord for Hanelva. Under innrullering av nye mannskaper til hæren i 399 flyktet mange av bøndene til Silla. I 403 angrep han Silla. Historiske kilder viser ingen forbindelser med Kina under Asin.

Kong Asin døde i 405 og kunne da være vitne til at det en gang så mektige kongedømmet falt fra hverandre til fordel for den mektige naboen i nord, Goguryeo.

Eksterne lenker
  Three-Kingdom Era: Koreans bring culture to Japan The Korea Times 25. november 2011
  (Asin wang) Doosan Encyclopedia

Fødsler i 370
Dødsfall i 405
Konger av Baekje
Nicolas Winding Refn

Nicolas Winding Refn (født 29. september 1970 i København) er en dansk filmregissør, produsent og manusforfatter.

Winding Refn regisserte filmen Drive (2011), og har også filmer som Valhalla Rising (2009) og Bronson (2008) bak seg. I tillegg har han skrevet og regissert den danske Pusher-trilogien. Han gjenforenes med hovedrolleinnehaveren i Drive, Ryan Gosling, i både Only God Forgives (2012) og Logan's Run.

Filmografi 
 ???? - Logan's Run
 2012 - Only God Forgives
 Også manusforfatter
 2011 - Drive
 2009 - Valhalla Rising
 Også manusforfatter
 2008 - Bronson
 Også manusforfatter og produsent
 2007 - Marple: Nemesis (TV-film)
 2005 - Pusher 3
 Også manusforfatter
 2004 - Pusher II
 Også manusforfatter
 2003 - Fear X
 Også manusforfatter
 1999 - Bleeder
 Også manusforfatter
 1996 - Pusher
 Også manusforfatter og skuespiller

Referanser

Eksterne lenker 
 

Danske regissører
Danske manusforfattere
Danske filmprodusenter
Personer fra København
Cyclopyge roscius

Olafia roscius er en sommerfugl som hører til familien smygere (Hesperiidae). Arten er også kjent som Cyclopyge roscius, men slektsnavnet Cyclopyge viste seg å være brukt før på en slekt av trilobitter.

Utseende 
En middelsstor (vingespenn ca. 50 millimeter), mørkbrun smyger. Hodet, "skuldrene" og mesteparten av bakkroppen er røde. Forvingene har ofte et par halvt gjennomsiktige "vinduer", av og til også bakvingene.

Utbredelse 
Arten er utbredt i Sør-Amerika, der den i alle fall finnes i Brasil og Argentina.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Pyrginae Burmeister, 1878
 Gruppen Pyrrhopygini Mabille, 1877
 Slekten Olafia Nemésio, 2005 (=Cyclopyge Mielke, 2002)
 Olafia roscius (Hopffer, 1874) - underarter:
 Olafia roscius roscius (Hopffer, 1874)
 Olafia roscius flavomaculata (Bell, 1937)
 Olafia roscius iphimedia (Plötz, 1886)

Kilder 
 Brower, A.V.Z. (2007) Cyclopyge på Tree of life 
 Markku Savela's Lepidoptera and some other life forms: Sjekkliste over artene. Hentet 3.6. 2012.

Eksterne lenker 
 
 Butterflies of America - Olafia sp. 

Smygere
Sommerfugler formelt beskrevet i 1874
Dyr formelt beskrevet av Carl Heinrich Hopffer
Ørje-drapet

Marit Ødegaard (76) ble mandag 23. oktober 2000 funnet drept i sitt eget hjem i Ørje, like ved grensen til Sverige. Politiet tror kvinnen ble overfalt av en ransmann da hun kom hjem fra jobb kvelden før. Saken ble senere kjent som Ørje-drapet og er fortsatt en av Norges uoppklarte drapssaker.

Drapsofferet ble sist sett i live rundt klokka 22.40 søndag kveld. Da ble hun sett gående på vei hjem fra den kombinerte bensinstasjonen og nærbutikken sin.

Drapsmannen fikk med seg helgeomsetningen fra bensinstasjonen – i underkant av  kroner.

Hydro Texaco har utlovet en dusør på  kroner for opplysninger som fører til at gjerningsmannen blir tatt. Likevel fikk politiet forbausende få tips i saken.

Mistenkte 
En mann var i politiets søkelys fordi han i politiavhør snakket om hvilken farge det var på tapen som Marit Ødegård hadde rundt øynene da hun ble drept. Dette er opplysninger etterforskerne mente ikke hadde stått i noen aviser. 

Saken forblir imidlertid en uoppklart drapssak.

Eksterne lenker 
 Smaalenene: Ørje-drapet i «Krimkommisjonen»
 VG: Ingen tekniske bevis

Norske kriminalsaker
Uløste drapssaker i Norge
Jeonji av Baekje

Jeonji av Baekje (født 390, død 420) var 18. konge i det koreanske kongedømmet Baekje.

Han var eldste sønn og tronarving til kong Asin. Hans dronning var Lady Palsu av Hae-klanen.

Jeonji brukte mye av tiden i sine yngere dager i Wa-kongedømmet i Yamato-Japan som gissel fra 397, sendt av hans far for å sikre en allianse. Etter farens død returnerte han til Baekje bare for å finne at hans onkel Seollye hadde myrdet Hunhae, Asins eldre bror og overtatt trona. En innbygger i Hanseong, Hae Chung, advarte Jeonji mot å dra til byen. Like etter ble Seollye drept og Jeonji kronet konge. I takknemlighet for dette forfremmet Jeonji flere medlemmer av Hae-klanen til ministre, i tillegg til at han giftet seg med Lady Palsu. Kongefamiliens tette bånd til Jin-klanen ble dermed utvannet.

Dateringene i Jeonjis regjeringstid er basert på Samguk Sagi. Kinesiske kilder foreslår at perioden heller er mellom 405 og 414.

Samguk Sagi skriver at i Baekje sendte en tributtdelegasjon til Jin-dynastiet i 406. Dette er første gang en slik delegasjonsreise nevnes på 20 år. Dette kan indikere at landet følte seg sikrere overfor Goguryeo. Det vanlige hadde vært å sende en slik delegasjon for å informere det kinesiske hoffet om at en ny konge hadde overtatt trona. Besøket bekreftes ikke av kinesiske kilder. I 416 sender Jin utsendinger for å tildele kongen tittelen «Generalen som stabiliserer øst».

Litteratur
 Best, J.W. (1979). «Notes and questions concerning the Samguk sagi's chronology of Paekche's kings Chonji, Guishin, and Piyu».

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødsler i 390
Dødsfall i 420
Konger av Baekje
Guisin av Baekje

Guisin av Baekje (født 405, død 427) var 19. konge i det koreanske kongedømmet Baekje.

Han var eldste sønn av kong Jeonji og Lady Palsu.

Dateringen for Guisins regjeringstid avviker noe, mellom hva Samguk Sagi skriver, og kinesiske kilder som antyder at årene  414–429 eller 430 er mer sannsynlig.

Referanser

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødsler i 405
Dødsfall i 427
Konger av Baekje
Vitenskapsåret 1723



Fysikk
 George Graham oppdager at Jordens magnetfelt har en daglig variasjon.

Geologi
 Antoine de Jussieu får publisert avhandlngen «De l'Origine et des usages de la Pierre de Foudre» (Om opprinnelsen og bruk av Lynsteinen), der han beskriver fossiler, forhistoriske steinverktøy og meteoritter.

Filosofi
 Christian Wolff blir utvist fra Preussen for hans undervisning i Wolffianisme, mislikt av pietistiske motstandere.

Fødsler

|-
|Januar || 5. || Nicole-Reine Lepaute || fransk || astronom ||align=center| ||align=center|1788 ||

|Februar ||17. || Tobias Mayer || tysk || kartograf, astronom og fysiker ||align=center| ||align=center|1762 ||
|-
|April ||30. || Mathurin Jacques Brisson || fransk || zoolog ||align=center| ||align=center|1806 ||

|Mai || 24. || Peter Ascanius || norsk || biolog og en student av Carl von Linné ||align=center|80 ||align=center|1803 || 
|-
|rowspan=2|Juni ||3. || Giovanni Antonio Scopoli || italiensk || lege og naturhistoriker ||align=center| ||align=center|1788 ||
|-
| 11. || Johann Georg Palitzsch || tysk || astronom ||align=center| ||align=center|1788 ||

|Desember ||8. || Paul Henri Thiry d’Holbach || tysk || naturhistoriker ||align=center| ||align=center|1789 ||
|-
| || || Marcus Élieser Bloch || tysk || lege og iktyolog ||align=center| ||align=center|1799 ||
|}

Dødsfall

|-
|Februar ||25. || Christopher Wren || britisk || astronom og arkitekt ||align=center| ||align=center|1632 ||

|August ||30. || Anton van Leeuwenhoek || hollandsk || naturforskere og pioner innen mikroskopi ||align=center| ||align=center|1632 ||
|}

Referanser
Biyu av Baekje

Biyu av Baekje (født ?, død 455) var 20. konge i det koreanske kongedømmet Baekje.

Ifølge Samguk Sagi var han den eldste sønnen til den forrige kong Guisin. Dateringen er basert på Samguk Sagi. Historiske kinesiske kilder antyder at årene 428 eller 429 til 455 er mer sannsynlig.

Biyu forsøkte å bedre relasjonene til Silla og de to ongedømmene utvekslet ambassadører i 433 og 434. På denne tiden var Silla et protektorat av Goguryeo, men likevel allierte de seg mot Goguryeo.

Referanser

Eksterne lenker
  Three-Kingdom Era: Koreans bring culture to Japan The Korea Times 25. november 2011

Fødselsår ukjent
Dødsfall i 455
Konger av Baekje